שביל הגולן

שביל הגולן
סימון השביל
שביל הגולן הוא נתיב הליכה ארוך באורך כ-120 ק"מ ברמת הגולן. השביל נחנך ב-24 במאי 2007, לאחר מבצע סימון בן חמישה חודשים של הועדה לשבילי ישראל בחברה להגנת הטבע ביוזמת עמותת תיירות גולן.

השביל מסומן בסימון שבילים בצבעים לבן, כחול וירוק המסמלים את החרמון, הכנרת והגולן בהתאמה. כמו בשביל ישראל, גם בשביל הגולן ישנם מלאכי השביל, אלה המסייעים לתרמילאים במסלולם.

== מסלול השביל ==
השביל מחבר בין הר החרמון בצפון ובין מעיין עין עקוב בדרום. רובו עובר בחלק המזרחי של רמת הגולן, באזורים פחות מוכרים ומטויילים של הגולן. מתוך השביל רק כ-30 ק"מ היו מסומנים בעבר. 

השביל מחולק ל-13 או 15 מקטעים, כאשר בכל תחילת קטע מצוי שלט שמספק מידע אודות הקטע (נקודות מילוי מים, נקודות לינה, נקודות הצטיידות במזון ועוד), וכן מצורפת מפת הקטע. אורך המקטעים הוא 6-12 ק"מ, ומטיילים רבים מצרפים מספר מקטעים בכל יום הליכה. כאשר צועדים אותו מצפון לדרום סה"כ עליות של כ-2.3 ק"מ (במצטבר) וירידות של כ 3.5 ק"מ (במצטבר). 
שביל הגולן, בסמוך לעמק הבכא 
העונות המומלצות לטיול בשביל הגולן הן אביב וסתיו. בקיץ חם מאוד, במיוחד בחלקים הדרומיים של המסלול, ובחורף גשום, בוצי וקר מאוד. 

מסלול השביל מצפון לדרום: קופות אתר החרמון, נחל גובתה, נמרוד, מסעדה, בקעת יעפורי, ברכת רם, הר אודם, שמורת יער אודם, אנדרטת פלס"ר 7, שמורת הר חרמונית, עמק הבכא, מרום גולן, הר בנטל, עין זיוון, הר בני רסן, רכס בשנית, הר חוזק, עין ג'ויזה, חושניה, חרבת פרג, אום א-דנניר, עין אל מתרס, גלגל רפאים, מאגר סמך (מאגר רוויה), אום אל-קנאטר ובית הכנסת העתיק באום אל-קנאטר, עדיסה, מצפה אופיר, בני יהודה הישנה, שמורת נחל מיצר, מבוא חמה, מצוקי און, עין עקוב.

בשני קצותיו של השביל, מסלולי הליכה מסומנים המאריכים אותו - בצפון, מסלול העולה לחרמון הישראלי; ובדרום, שביל מסומן היורד אל קיבוץ האון שעל שפת הכנרת.

חלק מן הקטע הצפוני, מאזור עין קיניא, מהווה תוספת לשביל ישראל יחד עם נחלי גובתה וחזורי לעלייה לחרמון מקיבוץ דן שבו מסתיים השביל, שאינו עובר ברמת הגולן ויהודה ושומרון.

במרץ 2021 נחנך בשביל תוואי חדש העובר דרך מג'דל שמס, חוצה את בקעת יעפורי, עוקף את ברכת רם ממזרח ומתחבר לתוואי הקיים מדרום לברכת רם.

== לקריאה נוספת ==
*[https://www.facebook.com/GolanTrailGuide/posts/10159028914629119 שביל הגולן - המדריך], יעקב שקולניק וישראל אשד, מהדורה שנייה חדשה ומעודכנת 2015, 
*[https://www.tapatalk.com/groups/shvilisrael/25-t1453.html המדריך האדום לשביל הגולן], יעקב סער ויגיל הנקין, אשכול הוצאה לאור 2017, דאנאקוד 357-1543
*Jesus trail and the Golan trail, Jacob Saar, Yagil Henkin, second edition 2019. Eshkol Publishing. Danacode 357-1619. 

<gallery widths="180px" heights="180px">
קובץ:Golan-T-Nimrod.jpg|שלט הדרכה בקטע הצפוני של השביל
קובץ:Golan-T-Ram.jpg|שילוט בצומת שבילים
קובץ:Golan Trail he.png|מפה מפורטת של שביל הגולן
</gallery>

==קישורים חיצוניים==

* [https://tourgolan.org.il/golan-trail/ אתר תיירות גולן]
* [http://shvil.wikia.com/wiki/%D7%A9%D7%91%D7%99%D7%9C_%D7%94%D7%92%D7%95%D7%9C%D7%9F שביל הגולן באתר ויקישביל]
* [https://www.nakeb.co.il/hike/388 שביל הגולן באתר נאקב]
* [https://www.teva.org.il/product/shvilgolan-flowers-21-01 כתבה על השביל באתר החברה להגנת הטבע]
* 
* [https://web.archive.org/web/20110311205702/http://www.golan.org.il/1223/ מלאכי שביל הגולן] בפורטל הגולן
* [http://shvil.wikia.com/wiki/שביל_הגולן#.D7.9E.D7.9C.D7.90.D7.9B.D7.99_.D7.A9.D7.91.D7.99.D7.9C_.D7.94.D7.92.D7.95.D7.9C.D7.9F מלאכי שביל הגולן] באתר ויקישביל
* [http://shvilist.com/%D7%A9%D7%91%D7%99%D7%9C_%D7%94%D7%92%D7%95%D7%9C%D7%9F/ שביל הגולן] (מסלול, מפה ועזרים) באתר "שביליסט"
* 
* 
* [https://www.tiuli.com/special/20/%D7%A9%D7%91%D7%99%D7%9C-%D7%94%D7%92%D7%95%D7%9C%D7%9F המדריך המלא שיסדר לכם את הטיול בשביל הגולן] באתר טיולי

==הערות שוליים==

*
הגולן